10.   תביעת גירושין, מזונות, החזקת ילדים וחלוקת רכוש
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז ___________



על-ידי בא-כוחו עורך-דין __________



מרח' _________  עיר __________




טל' _________  פקס' __________

("התובע")




נ ג ד




____________ ת"ז ___________



על-ידי בא-כוחה עורך-דין __________



מרח' _________  עיר __________




טל' _________  פקס' __________

("הנתבעת")

מהות התביעה: גירושין ובכרוך לה מזונות, החזקת ילדים וחלוקת רכוש.

כתב התביעה
1.
התובע והנתבעת הינם יהודים מלידה ונישאו זל"ז כדמו"י ביום _____________ בעיר _________.

2.
מנישואין אלה נולדו לצדדים ארבעה ילדים כדלקמן:


א.
הבן _________;


ב.
הבן _________;


ג.
הבן _________;


ד.
הבן _________.

3.
א.
הצדדים גרים כיום בבית ____________ ברחוב _____________ הידוע כחלקה _________ בגוש _________ (להלן: "הבית").


ב.
הבית רשום על-שם הבעל בלבד ונרכש מכספים של הבעל אשר חלקם העיקרי היו לו ממכירת בית קודם שנרכש במהלך הנישואין ואשר המימון לבית זה היה ממכירת בית קודם אחר שנרכש על-ידי הבעל עובר לנישואין, כך שההשקעה לבית זה כולה הינה מכספי הבעל בלבד.

4.
יחסי הצדדים הורעו לאחרונה לנוכח התנהגותה של האישה אשר החלה מזלזלת בתובע באופן גמור תוך שהיא מזניחה אותו כליל ובמה דברים אמורים.


א.
האישה אינה מכבדת את התובע ונוהגת לקללו ולהעליבו ללא כל סיבה.


ב.
האישה נוהגת לצעוק באופן תדיר ללא כל פרובוקציה מצד התובע או ילדי הצדדים והדבר מלווה לא אחת בשבירת חפצים בבית הצדדים.


ג.
האישה חדלה לדאוג לתובע לצרכיו, אין היא מבשלת כבעבר ועושה כך רק אחת לשבועיים-שלושה.


ד.
האישה חדלה מלכבס את בגדיו של הבעל ולדאוג לענייניו כבעבר.


ה.
חיי אישות בין הצדדים אינם מתקיימים מזה זמן מה והאישה הביעה את רצונה בפני הבעל להתגרש.


ו.
הנתבעת אינה שומרת על דיני טהרת המשפחה על-אף מאמצי התובע לשכנעה לעשות כן.


ז.
כל המעשים הנ"ל מעידים על היות הנתבעת כמורדת.

5.
נראה לתובע כי ההתנהגות הנ"ל של האישה כלפיו הינה לנוכח יציאותיה והתרועעותה עם חברותיה אשר משפיעות עליה לרעה ונראה כי האישה מנסה לחקות התנהגויות לא לה, דבר המשפיע לרעה על יחסה לתובע ולילדיהם המשותפים.

6.
האישה הינה צעקנית מטבעה ורגזנית, דבר שאין התובע יכול לסובלו יותר.

7.
כל נסיונות התובע לדבר לליבה של הנתבעת להפיסה ולרככה עלו בתוהו, האישה מקבלת נסיונות אלה בשלילה והתנהגותה הוולגרית ממשיכה כבעבר ללא כל יחוס למאמצי התובע לשנותה.

"הקש ששבר את גב הגמל":

8.
א.
בערב __________ האחרון ביקש התובע מהנתבעת לערוך שולחן שבת, כמידי ערב שבת, על-מנת לאכול עימה ועם הילדים ארוחת ערב. הנתבעת סירבה ואמרה לתובע "מזוג לעצמך לבד".


ב.
יצויין כי התובע נוהג מידי ליל שיש לאכול ארוחת ערב עם ילדיו אשר לו זו ההזדמנות להיות עימם שכן במהלך כל השבוע הינו טרוד בבעיות הפרנסה לבית.


ג.
התנהגותה זו של הנתבעת והזלזול בו הכעיסו מאוד את התובע וגרמו לו לעוגמת-נפש רבה.


ד.
על-מנת שלא להרע את המצב התובע לא הגיב וגזר על עצמו שתיקה ואילו הנתבעת החלה לקלל את התובע ואת הוריו ללא סיבה התנהגות רגילה שהפכה להיות מנת חלקו של התובע בעל כורחו.

9.
ב___________ בערב, עת ישב התובע וצפה בטלוויזיה, ניגשה אליו הנתבעת בצעקות וקללות כהרגלה והחלה להתווכח עימו על מכלול דברים, תוך כדי דיבור הטיחה הנתבעת בתובע אגרופים ונהגה כלפיו באלימות פיזית לעיני הבן הגדול ליאור.


התובע ביקש מהנתבעת להרגע ולשוחח עימו בלבד ללא כל פרובוקציה אלימה שכן הדבר אינו בריא להם ולא לילד שראה הכל. אולם, זו המשיכה בשלה וקרעה לתובע את השעון מידיו תוך הכאתו בכל חלקי גופו.

10.
במצב דברים זה ולאחר שכלו כל הקיצין עזב התובע את בית המגורים ופנה למשטרה לשם הגשת תלונה, דבר שלא עשה מעולם. במקביל סרה אף הנתבעת למשטרה והגישה תלונה כנגד התובע.


מהלך זה היווה את "הקש ששבר את גב הגמל" מבחינת התובע אשר אינו מוכן יותר לסבול ולהיות במחיצת "נחש" כרעייתו שכן כידוע "אין אדם דר בכפיפה אחת עם נחש".

11.
יצויין כי מקרים כנ"ל חזרו לא פעם ולא פעמיים, ברם, התובע על-מנת לשמור על שלום בית ושלמות המשפחה נהג להבליג, אולם כיום לא עוד. התובע קץ בנתבעת והינה מאוסה עליו שכן מעבר להיותה מורדת כאמור לעיל נוהגת היא עימו שלא כדין בכל הקשור להוריו (קללות וגידופים) ובכך אף עוברת היא על דת משה.


יצויין כי הנתבעת אינה שומרת טהרת המשפחה והינה עוברת על דת יהודית.


כל הנ"ל והמאורעות האחרונים הביאו את התובע להחלטה שחייו המשותפים עם התובעת הגיעו לקיצם ואין להם אלא להתגרש זמ"ז לטובתם ולטובת השקט הנפשי של ילדיהם אחרת ימשיכו חייו להיות גיהנום עלי אדמות.

12.
כתוצאה מהריב האחרון ומעשה האלימות שהיו מלווים בו מצד הנתבעת נאלץ התובע לעזוב את דירת המגורים של הצדדים לפרק זמן של 7 ימים בעיצת המשטרה ובכך בעצם הורחק התובע מביתו ומילדיו בעל כורחו דבר שפגע בו עד עמקי נשמתו והיווה נדבך נוסף להרס הקשר בינו לבין הנתבעת.

13.
התובע כיום חפץ בכל מאודו להתגרש מאת הנתבעת ובכך לקנות שקט נפשי לו ולילדיו הסובלים מאוד.

החזקת ילדים:

14.
א.
לתובע חשובים מאוד הילדים המשותפים ונראה לו כי לנוכח התנהגות הנתבעת כלפיהם (הזנחה בטיפול, צעקות, אלימות מילולית ופיזית באופן קבוע כמעט) אין היא ראויה לגידולם כאם ולפיכך סבור הוא כי טובתם של הילדים הינה שיהיו במשמורתו בלבד.


ב.
המדובר ב-4 בנים אשר ראוי הוא כי חינוכם וגידולם יעשה על-ידי התובע והתובע יעתור לקבל לידיו את החזקה על הילדים החל מגיל __________ ואילך בהתאם להלכה היהודית.


ג.
טובת הילדים מחייבת איפוא כי יהיו עם אביהם עת יגיעו לגיל _______ כדי שילמדו ויתחנכו ברוח היהדות, דבר אותו מנעה הנתבעת מכל וכל.

הכרעה רכושית:

15.
א.
התובע יעתור לבית-הדין הנכבד להכריע אף בכל הסוגיות הרכושיות ו/או הממוניות של הצדדים אשר רשומים על-שמם ו/או שם מי מהם על-פי הדין היהודי ובכך להכריע אף בסוגיה זו למען יעילות הדיון וקיצור ההתדיינות בין הצדדים.


ב.
מרבית הרכוש שנצבר במהלך הנישואין הינו של התובע בלבד ואשר מקורו בעיקר הינו מהכנסות שהיו לתובע לפני הנישואין וכאמור לעיל.


ג.
לתובע על-שמו דירת מגורים של הצדדים ברחוב ________________ וכן קרקע _________ ב_________.


ד.
על-שם האישה האישה ישנה מכונית __________ אשר נרכשה לה על-ידי הבעל בהלוואה בנקאית ובקופ"ג של הבעל שהשתחררה במועד זה. מכונית זו נרכשה על-ידי התובע לנתבעת תחת איומים ולחץ כבד שהפעילה עליו ומבלי ליתן כלל סדר עדיפויות לצרכי הבית, שכן רמת החיים בתקופה זו היתה ירודה לנוכח חובות אדירים של הבעל כאשר אין הנתבעת עושה מאומה כדי להקל עליו, נהפוך הוא, עושה היא הכל כדי להרע לו.


ה.
לתובע חובות כבדים ביותר לבנק _____________ ולבנק _____________, כמו גם חוב בשיעור של כ_________ ש"ח לחברת _________. 

מזונות האישה:

16.
א.
התובע יטען כי לנוכח התנהגות האישה כלפיו ולנוכח היותה מורדת, עוברת על דת משה ודת יהודית, אין היא ראויה לקבל מזונות כלל ברם, מתוך רצון טוב וכאחד שזוכר לה חסד נעורים מציע הוא לשלם לה סך של ____________ ש"ח לחודש לצרכיה וזאת עד למועד סידור הגט בפועל ביניהם.


ב.
אשר למזונות הילדים ימשיך התובע וישא וידאג לכל מחסורם כפי שהיה עד כה.

17.
יצויין כי התובע הינו שכיר בחברת ______________, בה הינו משתכר סך של כ_________ ש"ח בממוצע לחודש. מסכום זה משלם התובע סך של כ________ ש"ח לתשלום משכנתאות + ש"ח לחודש החזר חוב לבנקים, כך שנותר בידיו למחיית הצדדים סך של כ___________ ש"ח לחודש, מה שמסביר מדוע הולך חשבון הבנק של הצדדים ותופח לחובה באופן שאין הוא יודע כיום איך לחסלו כליל.

18.
לתובע כאמור חובות רבים לבנקים בשיעור של כ___________ ש"ח ולחברה בה הינו עובד בגין הלוואה שקיבל בשיעור של כ_________ ש"ח אשר בגינן הינו מחזיר ומשלם חובות בשיעור של כ_________ ש"ח לחודש.

19.
א.
הנתבעת אינה עובדת ונוהגת היא להסתובב במשך היום ולאחרונה אף יוצאת היא בלילות וזמנה הולך בטל עם חברותיה אשר משפיעות עליה לרעה.


ב.
הנתבעת עבדה בעבר הרחוק ב__________ ולפני הלידה בחברה ___________, אך לנוכח לידת הילד האחרון חדלה היא לעבוד כליל.

20.
התובע מבקש לשים קץ ליחסים עם הנתבעת ועותר הוא לבית-הדין להכריע במכלול הדברים הנחוצים לצורך סיום הקשר עימה לרבות הכרעה במזונותיה, חלוקת רכוש והחזקת הילדים הכל למען יעילות הדיון וחיסכון זמן דיוני במטרה להחיש ההליך ולסיימו במהרה.

21.
לבית-הדין הסמכות המקומית והעניינית לדון בתובענה לאור מקום מגורים הצדדים.

22.
אשר-על-כן, יתבקש כב' בית-הדין לזמן הנתבעת לדין ולחייבה כדלקמן:


א.
לקבל גט פיטורין מאת התובע.


ב.
לפסוק לה מזונותיה עד למועד הגט בשיעור של _________ ש"ח לחודש.


ג.
להכריע בכל הסוגיות הרכושיות שיש לצדדים.


ד.
להורות כי החזקת הילדים תהיה בידי התובע בהגיע כל ילד לגיל _________.


ה.
לפסוק מזונות הילדים הקטנים במידת הצורך.


ו.
חיובה בהוצאות משפט ושכר-טרחת עורך-דין + מע"מ כדין.




__________________



משרד עורכי-דין  _______



__________, עו"ד




בא-כוח התובע

